Europinis kukmedis

Europinis kukmedis arba paprastasis kukmedis (, , , ) – plikasėklių (Gymnospermae) induočių (Tracheophyta) grupės, kukmedinių (Taxaceae) šeimos, kukmedžių (Taxus) genties medis.

Tai dvinamis, visžalis, lėtai augantis, tvirtos medienos augalassciencedirect.com / Learn more about Taxus baccata.


 Paplitimas 
Vietinis, savaime augantis augalas vakarų, centrinėje ir pietų Europoje, Baltijos šalyse, šiaurės vakarų Afrikoje, pietvakarių Azijoje ir šiaurės Irane. Daugiausiai auga ten, kur klimatas charakterizuojamas žiemos metu švelnus, o vasaros ne per karštos, daug lietaus ir didesnė oro drėgmė. 

Arčiausiai nuo Lietuvos natūraliai gamtoje auga pietvakarių Lenkijoje bei šiaurinėje jos dalyje arčiau pajūrio. Taip pat nors ir reti, bet nuo seno savaime auga Latvijos Slyterės nacionaliniame parke (Kuršas) ir  Estijos Saremos saloje. 

 Paplitimas Lietuvoje 
Europinis kukmedis vakarinėje Lietuvoje augo savaime, bet dėl labai vertingos tvirtos ir patvarios medienos iki XIX a. pabaigos gamtoje buvo visiškai išnaikintas. Dabar auginamas Lietuvos parkuose ir soduose. Toliau į rytus Lietuvoje auginami europiniai kukmedžiai per šaltas žiemas kartais apšąla. Tinkamos jam augimo sąlygos yra vakarų Lietuvoje. Įrašytas į Lietuvos raudonąją knygą, kurioje pažymėtas 0 (Ex) kategorija (gamtoje visiškai išnykęs). Apie europinių kukmedžių reintrodukavimą į vakarinės ar vidurio Lietuvos miškus iki XXI a. antrojo dešimtmečio duomenų nėra.

 Augavietė 
Europinis kukmedis labiau mėgsta paunksmę ir geriau auga pavėsingose ar iš dalies esančiose pavėsyje vietose. Atvirose vietose jis kartais išauga kaip krūmas, o miškuose ar parkuose tarp medžių – medžiu. Kukmedžiai nelabai toleruoja vėjingas vietas. Mėgsta derlingą ir drėgnoką dirvožemį. Palankiausios jiems drėgnokos ir derlingos ąžuolynų ir uosynų augavietės, pirmiausia garšvinės, kiškiakopūstinės-žibuoklinės su humusingais velėniniais karbonatiniais priemoliais. Taip pat palankios jiems drėgnos vingiorykštinės, viksvinės įvairiažolės, dilgėlinės augavietėshttp://dendro.lt/index.php/dendro/article/viewFile/134/102  Kukmedžiai Lietuvoje, Mindaugas navasaitis.

 Matmenys 
Tai žemas arba vidutinio aukščio pušūnų (Pinophyta) skyriaus medis. Paprastai užauga iki 10–15 m, rečiau iki 20 m ir labai retai pasitaiko užaugančių iki 28 m aukščio. Kamieno skersmuo iki 2 m, rečiau iki 4 m. Seno Fortingalo kukmedžio, augančio Škotijos Pertširo grafystėje, kamienas yra 15,8 m apimties. Kitų aukštų, masyvių, augančių Anglijoje (pagal Mitchell, 1990 metais) europinių kukmedžių matmenys tokie: Augančio Belvoir Castle, Lesteršyre, aukštis 28,40 m, kamieno skersmuo 89 cm. Kito augančio Ulcombe Church, Kente, aukštis 13 m, bet turi storą kamieną – 334 cm skersmens.

 Amžius 
Tai labai ilgaamžių medžių, lėtai auganti rūšis. Europinis kukmedis su 4 metrų skersmens kamienu gali būti sulaukęs 2000 ar daugiau metų amžiaus. Kalbant apie seniausią Fortingalo kukmedį, augantį Škotijos Pertširo grafystėje, vieni jį tyrinėjantys mokslininkai teigia, kad jis esąs net 5000–9500 metų amžiaus, o kiti tam prieštarauja, pasiremdami šio medžio augimo tempu ir tų apylinkių archeologiniais tyrinėjimais teigia esą jam apie 2000 metų. Bet jeigu Fortingalo kukmedžiui ir 2000 metų, jis vis tiek yra seniausias augantis medis Europoje. 

Tiksliai nustatyti labai seno europinio kukmedžio amžių beveik neįmanoma ir daug apie tai diskutuojama. 

 Morfologija 
Kamienas tiesus, žievė plona, žvyningai ruda, lupasi smulkiais gabalėliais. Laja tanki, ovali. Lapeliai plokšti (it suploti paprastosios eglės spygliukai), tamsiai žali 1–4 cm ilgio ir 2–3 mm pločio, aplink stiebą išsidėstę spirališkai. Vyriški ir moteriški žiedai pasirodo ant atskirų medžių su tam tikromis išimtimis. Vyriški žiedai 1–2 mm, moteriški žiedai 1–1,5 mm ilgio. Kankorėžiai pakitę, padengti uogas primenančia sėklamakšte, kuri subrendusi yra raudona, turi tik po vieną 4–7 mm ilgio ir 3–5 mm pločio sėklą, kurios sveria 43–77 miligramų. Lietuvos klimato sąlygomis sėklos subręsta rugsėjo mėnesį. Vaisiai nukrenta vėlai rudenį. Sekantį pavasarį arba antrais metais nukritę sėklos sudygsta. Gausiau dera kas 2–3 metai. Dauginasi žaliais ūgliais arba atželia iš kelmų. Augdami geriausiose sąlygose subręsta (ima žydėti) apie 15–30 augimo metus, prie prastų sąlygų žydėti pradeda sulaukę tik 70–120 metų.

 Nuodai 
Visos augalo dalys labai nuodingos, o jo nuodai turi stiprų poveikį žmonėms. Daugiausia nuodų yra medžio jaunose šakelėse ir spygliuose. Nenuodinga tik sėklamakštė, kuri yra labai saldaus skonio, bet pati sėkla nuodinga, turinti daug alkaloido, ir jos pirmiausiai sutrikdo kvėpavimą ir gali sunkiai pažeisti inkstus bei kepenis. Ypač į europinio kukmedžio nuodus reaguoja arkliai, kurie prisiėdę jo šakelių gali kristi. Dėl nuodingumo, medis nerekomenduotinas sodinti šalia vaikų darželių bei mokyklų.

 Panaudojimas 
Dėl patvarios ir tvirtos medienos jis buvo vadinamas geležiniu medžiu, senais laikais Lietuvoje iš jo buvo gaminami lankai (lankams mediena buvo eksportuojama net į Angliją), strėlės, ietys, kardų rankenos, šautuvų buožės, kotai kovos kirviams, buitiniai reikmenys, skulptūros, vėliau ėmė gaminti muzikos instrumentus, parketą, baldushttp://dendro.lt/index.php/dendro/article/viewFile/134/102  Kukmedžiai Lietuvoje, Mindaugas navasaitis. Lietuvoje ir kitose šalyse auginamas kaip dekoratyvinis medis soduose, skveruose, parkuose, kapinėse. Europiniai kukmedžiai gerai pakenčia karpymą ir formavimą, tad senuosiuose Europos parkuose iš kukmedžių formuodavo ir dabar formuoja keisčiausias figūras. Europiniai kukmedžiai buvo labai svarbus keltų ir germanų senuose pagonių tikėjimuose. Iš jo darydavo daiktus, reikalingus magiškiesiems ritualams. Dėl patvarios medienos yra rastas seniausias kukmedžio ieties kurios amžius maždaug 45 tūkstančiai metų, fragmentas, aptiktas 1911 metais prie pietryčių Anglijos miesto Claton-on-Sea.

Šiais laikais iš europinio kukmedžio gaminami vaistiniai preparatai Docetaxel, rinkoje labiau žinomi kaip Taxotere gydantys plaučių ir prostatos vėžį, bei gana sėkmingai gydantys ir pažengusios krūties vėžio formasnationaltrust.org.uk / Taxus Baccata and the fight against cancer.

 Pavadinimas ir sinonimai 
Lotynų kalba europinio kukmedžio pavadinimas „Taxus baccata“ reiškia „lankas, turintis uogas“. Lotyniško pavadinimo autorius Karlas Linėjus, gyvenęs 1707–1778 metais. Žemiau šios rūšies sinonimai:
 Cephalotaxus adpressa Beissn.
 Cephalotaxus brevifolia Beissn.
 Cephalotaxus tardiva Siebold ex Endl.
 Taxus adpressa Carrière
 Taxus aurea K.Koch
 Taxus baccata var. adpressa-aurea A.Henry
 Taxus baccata f. aurea (J. Nelson) Pilg.
 Taxus baccata var. aurea Carrière
 Taxus baccata var. cavendishii Hornibr.
 Taxus baccata var. dovastoniana Leight.
 Taxus baccata f. dovastoniana (Leight.) Rehder
 Taxus baccata var. dovastonii-aurea Sénécl.
 Taxus baccata var. dovastonii-aureovariegata Beissn.
 Taxus baccata var. dovastonii-variegata Gordon
 Taxus baccata var. elegantissima C.Lawson
 Taxus baccata f. elegantissima (C.Lawson) Beissn.
 Taxus baccata var. erecta Loudon
 Taxus baccata f. erecta (Loudon) Pilg.
 Taxus baccata f. ericoides (Carrière) Pilg.
 Taxus baccata f. expansa (Carrière) Rehder
 Taxus baccata var. glauca Jacques ex Carrière
 Taxus baccata f. glauca (Jacques ex Carrière) Beissn.
 Taxus baccata f. linearis (Carrière) Pilg.
 Taxus baccata var. lutea Endl.
 Taxus baccata f. lutea Rehder
 Taxus baccata var. macrocarpa Lavallée
 Taxus baccata f. pendula (J. Nelson) Pilg.
 Taxus baccata f. pendula-graciosa (Overeynder) Beissn.
 Taxus baccata var. pendula-overeynderi Fitschen
 Taxus baccata var. prostrata Bean
 Taxus baccata var. pyramidalis C.Lawson
 Taxus baccata f. pyramidalis (C.Lawson) Beissn.
 Taxus baccata f. repandens (Parsons) Rehder
 Taxus baccata f. semperaurea (Dallim.) Rehder
 Taxus baccata f. stricta (C.Lawson) Rehder
 Taxus baccata var. variegata Weston
 Taxus baccata f. variegata (Weston) Rehder Taxus baccata f. xanthocarpa Kuntze
 Taxus baccifera Theophr. ex Bubani
 Taxus columnaris K.Koch
 Taxus communis J. Nelson
 Taxus communis var. aurea (Carrière) Nelson
 Taxus communis var. pyramidalis (hort. ex Ravenscr., C. Lawson & et al.) Nelson
 Taxus disticha Wender. ex Henkel & Hochst.
 Taxus dovastonii Carrière
 Taxus elvastonensis Beissn.
 Taxus empetrifolia Gordon
 Taxus erecta Carrière
 Taxus ericoides Carrière
 Taxus expansa K.Koch
 Taxus fastigiata Lindl.
 Taxus foxii Carrière
 Taxus hibernica Hook. ex Loudon
 Taxus horizontalis Carrière
 Taxus imperialis Gordon
 Taxus jacksonii K.Koch
 Taxus lugubris Salisb.
 Taxus marginata Carrière
 Taxus michelii CarrièreP
 Taxus microphylla Gordon
 Taxus mitchellii Carrière
 Taxus monstrosa Gordon
 Taxus nana Parl.
 Taxus parvifolia Wender.
 Taxus pectinata Gilib.
 Taxus pendula Carrière
 Taxus pyramidalis Carrière
 Taxus pyramidalis (hort. ex Ravenscr., C. Lawson & et al.)
 Taxus recurvata C.Lawson
 Taxus sparsifolia Loudon
 Taxus tardiva (Siebold ex Endl.) C.Lawson
 Taxus variegata Carrière
 Taxus virgata Wall. ex Gordon
 Verataxus adpressa (Carrière) Carrière

 Taip pat skaityti 
 Lietuvos vietiniai medžiai
 Lietuvos išskirtiniai medžiai

 Šaltiniai 

 Nuorodos 
 raudonojiknyga.lt / Lietuvos raudonoji knyga – Europinis kukmedis | Taxus baccata 
 dendro.lt / Kukmedžiai Lietuvoje, Mindaugas Navasaitis, Lietuvos Žemės ūkio akademija, Kaunas 
 facebook.com / Europinis kukmedis – Taxus baccata (puslapis skirtas europiniam kukmedžiui)
 sodininkyste.lt / Kukmedis – rūšys, priežiūra, auginimas, dauginimas
 medziai.apicentras.lt / Seniausias Lietuvoje paprastasis kukmedis 
 theplantlist.org / Taxus baccata L. | ipni.org / Taxus baccata L. | tropicos.org / Taxus baccata L. | kew.org / Taxus baccata L., Sp. Pl.: 1040 (1753). , anglų k.
 iucnredlist.org / Taxus baccata, anglų k.
 conifers.org / Taxus baccata, anglų k.
 woodlandtrust.org.uk / Yew (Taxus baccata) , anglų k.
 rhs.org.uk / Taxus baccata English yew, anglų k.
 pfaf.org / Taxus baccata – L., anglų k.
 ancient-yew.org / The Growth Rate of Taxus Baccata: An Empirically Generated Growth Curve., anglų k.
 monumentaltrees.com / The thickest, tallest, and oldest yew trees (Taxus baccata), anglų k.
 google.co.uk / English yew (paveiksliukai)
 bbc.co.uk /   (video ir foto medžiaga), anglų k.
 botanik.univie.ac.at / Eibe Taxus baccata – Taxaceae , vokiečių k.
 br.de / Vom Ahorn bis zur Zwiebel. Die Eibe   (video ir foto medžiaga), vokiečių k.

 Galerija 

Kategorija:Kukmediniai
Kategorija:Medžiai ir krūmai